Valstybinių ir savivaldybių švietimo

įstaigų (išskyrus aukštąsias mokyklas)

vadovų, jų pavaduotojų ugdymui,

ugdymą organizuojančių skyrių vedėjų

veiklos vertinimo nuostatų

1 priedas

**VILNIAUS R. BUIVYDŽIŲ TADEUŠO KONVICKIO GIMNAZIJA**

**L. E. DIREKTORIAUS PAREIGAS ZENOBIJOS MIKELEVIČ**

**METŲ VEIKLOS ATASKAITA**

2022-01-20 Nr. I-4-(1.10.)

Buivydžiai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Vilniaus r. Buivydžių Tadeušo Konvickio gimnazijos veikla 2021 metais buvo organizuojama ir vykdoma vadovaujantis gimnazijos 2021–2024 metų strateginiu planu. Planuojant 2021 metų veiklą iškelti du tikslai, numatyti uždaviniai ir priemonės jiems įgyvendinti:  **1 TIKSLAS.** **Užtikrinti mokinių pasiekimų ir pažangos augimą.**   * 1. Uždavinys. Tobulinti pamokos vadybą.   2. Uždavinys. Gerinti mokinio asmeninės pažangos sistemą.   3. Uždavinys. Sudaryti sąlygas šiuolaikinės pamokos organizavimui ir savivaldžiam mokinių ugdymuisi.   **2 TIKSLAS.** **Formuoti sveiką, saugią ir draugišką ugdymosi aplinką.**  2.1. Ugdyti sveiką gyvenseną ir ekologinę savimonę.  2.2. Plėtoti gimnazijos bendruomenės bendradarbiavimo kultūrą.  2.3. Tęsti įstaigos edukacinių erdvių modernizavimą.   * **Užtikrinti mokinių pasiekimų ir pažangos augimą.**   Tobulinant pamokos vadybą daug dėmesio buvo skiriama kokybiškam ugdymo individualizavimui ir diferencijavimui, taikant inovatyvius ugdymo metodus, dialogiškam ugdymui pamokose, mokinių pasiekimų vertinimui, pagrįstam konkrečiais vertinimo kriterijais, įvairių mokymosi stebėjimo būdų taikymui ir vertinimui, individualios mokinių pažangos ugdomoje veikloje stebėjimui ir fiksavimui bei gautos informacijos panaudojimui tobulinti ugdymo procesą ir sudaryti sąlygas mokinių pažangai augti. Pagal stebėtų pamokų protokolus didžioje dalyje pamokų mokiniams buvo sudaromos sėkmingai ugdytis mokėjimo mokytis kompetenciją. Mokymas ir mokymasis pamokose neapsiribojo tik naujos medžiagos pateikimu, pamokose buvo sudaromos sąlygos mokiniams parodyti, ko jie išmokę, aptari rezultatus. 2021 m. gimnazija pasinaudodama skaitmeninio ugdymo plėtrai skirtomis lėšomis visiems gimnazijos mokiniams bei mokytojams įsigijo EDUKA KLASĖ licencijų paketą. Sudarytos sąlygos interaktyviam mokinių mokymuisi, įdegta „Microsoft Office 365“ platforma. Mokytojai gilino savo žinias, dalyvaudami mokymuose „Office 365 funkcionalumas“, „Office 365 platformos galimybės“ ir „LED interaktyvių ekranų naudojimas“. 85 proc. mokytojų dalyvavo seminaruose „Šiuolaikiškos pamokos vadyba ir aktyvus visų bei kiekvieno mokinio mokymasis“, „Šiuolaikinė pamoka – efektyvi pamoka“ ir „Pamokų planavimas ir organizavimas naudojant skaitmenines priemones“.  Siekiant tobulinti pamokos vadybą buvo vykdoma pedagoginės veiklos priežiūra. Stebėtos 27 pamokos. 2021 m. gimnazijos mokytojai organizavo 14 atvirų ir 6 integruotas pamokas, kuriose taikyti grįžtamojo ryšio instrumentai, tarpdalykinė integracija, mokinio individualios pažangos į(si)vertinimą bei smalsumą, aktyvų mokymąsi skatinantys metodai. 85 proc. mokytojų pamokose naudojo vaizdo projekcinę įrangą, skaitmenines priemones. Dalijantis vertingąja pamokos kokybės tobulinimo patirtimi, skatinant mokytojų iniciatyvumą, kolegialumą organizuoti 2 metodinės tarybos bei 4 metodinių grupių posėdžiai.  Mokinių pažangos ir pasiekimų vertinimas buvo vykdomas vadovaujantis Gimnazijos mokinių asmeninės pažangos stebėjimo, fiksavimo ir pagalbos mokiniui teikimo tvarkos aprašu. Gerinant mokinio asmeninės pažangos sistemą buvo susitarta dėl individualios pažangos aplankalų, kuriuos veda 100 proc. 4-8 klasių mokinių. Mokiniai mokomi reflektuoti ir mokytojui padedant planuoti tolimesnį darbą. Mokiniai kaupia ir nuolat stebi asmeninę pažangą. Klasių vadovai kartu su mokiniais, tėvais ir dalykų mokytojais aptaria mokymosi sunkumus ir numato būdus jiems pašalinti.  Sudarant sąlygas šiuolaikinės pamokos organizavimui ir savivaldžiam mokinių ugdymuisi gimnazija organizuoja mokymosi stilių tyrimus, kuriose dalyvauja 100 proc. mokinių. Jų rezultatus mokytojai naudoja 70 proc. stebėtose pamokose, skirstydami mokinius į grupes, parinkdami užduotis ir kt. Mokyklos apklausos duomenimis 80 proc. mokinių teigia, jog gimnazija sudaro sąlygas pažinti savo gabumus. Mokytojai organizavo atviras, integruotas pamokas tiek nuotoliniu, tiek tradiciniu būdu. Pravesta atvira pasaulio pažinimo pamoka 1 klasėje, atvira matematikos pamoka 3 klasėje, atvira lenkų kalbos pamoka 4 klasėje, integruota pamoka „Šv. Kazimieras“ (priešmok. grupė – 4 klasė), integruota pamoka ,,Plastiko žala žemei“, integruota istorijos, pilietiškumo ir lietuvių kalbos pamoka ,,Mano dovana Lietuvai“. Pasibaigus karantinui nemažai pamokų ir edukacinių užsiėmimų organizuotos ir kitose aplinkose: netradicinė pamoka ,,Žydai Vilniuje“, ,,Pažink istoriją iš arčiau“ ir kt. Organizuotos tiksliųjų mokslų, socialinių mokslų, kalbų savaitės. Dalyvauta A. Mickevičiaus skaitovų konkurse ,,Kresy 2021“, istorijos, matematikos konkursuose ,,Kengūra“, Tarptautiniame konkurse ,,Olympis“, ,,Macierz Szkolna“ organizuojamame konkurse ,,Geriausias iš lietuvių kalbos“. Paminėta Europos kalbų diena. Vykdyti projektai ,,Lenkų kalbos savaitė, virtualus integruotas dailės ir anglų kalbos projektas ,,20th March international happiness day“ - ,,Kovo 20-oji tarptautinė laimės diena“, nuotolinis projektas ,,Po lietuvių kalbos skėčiu“, integruotas rusų ir anglų kalbos projektas ,,Arbatos gėrimo tradicijos Rusijoje ir Didžiojoje Britanijoje“, pleneras ,,Tapome Buivydžius“, kūrybinių darbų parodos ,,Rudeniniai ispūdžiai“, ,,Tolerancija“, ,,Žiemos pasaka“. Dalyvauta tarptautiniuose projektuose ,,Mew@“, ,,Gėlė hospisui“.   * **Formuoti sveiką, saugią ir draugišką ugdymosi aplinką.**   Siekiant saugoti ir stiprinti mokyklos bendruomenės narių sveikatą, ugdant sveikos gyvensenos įgūdžius, kuriant sveikatai palankią fizinę ir psichosocialinę aplinką parengta sveikatos stiprinimo programa „Sveika mokykla – sveikas žmogus“ ir patvirtintas 2020-2024 metų veiksmų planas. 2021 m. buvo atliktos 22 veiklos įvairiomis temomis, žygiai, akcijos, parodos ir kt. veiklos. Gimnazijos bendruomenė kasmet rengia įvairias programas ir projektus, kuriais propaguojamas sportas bei aktyvi, sveika gyvensena: „Gegužės 3 d. dviračių žygis“, krosas „Solidarumo bėgimas“, sportinės varžybos „Drąsūs, stiprūs, vikrūs“, „Aktyvus judėjimas gamtoje“, projektas „Švarios rankytės“, sveikatingumo renginys „Žiemos akimirkos“. Mokinių taryba inicijavo ir organizavo renginius: ,,Kino naktis“, Tarptautinė vaikų diena“, ,,Valentino diena“, ,,Užgavėnės“, kalėdinis konkursas ,,Gražiausiai papuošta klasė“. Pradinių klasių mokiniai dalyvavo programoje ,,Obuolio draugai“. Organizuoti renginiai, projektai: Tarptautinė raštingumo diena, Tolerancijos diena, „Taško diena“, ,,Savaitė be patyčių“, ,,Vaikystės pasakos“, ,,Spalvotos kojinės diena“, ,,Margutis – Šventų Velykų simbolis“, 1-4 klasių dailaus rašto konkursas, koncertas Motinos dienai, rudens gėrybių paroda ,,Mugė turgus“, ,,Meškiuko šventė“, ,,Aš pirmokas“, Kalėdinė prakartėlė. Prevencinio pobūdžio susitikimai su policijos pareigūnais vyko Teams platformoje.  Tęsiant edukacinių erdvių modernizavimą praturtintas gimnazijos grožinės literatūros ir vadovėlių fondas (2060 Eur), ugdymo erdvėse diegiamos šiuolaikinės informacinių technologijų priemonės (2 interaktyvus ekranai) (4000 Eur), įsigytos mokymo priemonės Robotikos užsiėmimams (LEGO, planšetės) (3825 Eur), atnaujintos klasių patalpos (atliktas remontas), įrengta lauko klasė (1275 Eur). |
|  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Įgyvendinti strateginį gimnazijos veiklos planavimą ir valdymą. | Susitarta su gimnazijos bendruomene dėl gimnazijos vizijos ir veiklų iki 2024 m. Parengtas gimnazijos 2021-2024 m. strateginis planas orientuotas į veiklos kokybės pokyčius. | Parengtas, suderintas su steigėju, patvirtintas ir gimnazijos svetainėje paskelbtas gimnazijos 2021-2024 m. strateginis planas. | 2020-12-11 direktoriaus įsakymu Nr. V-75-(1.4.) sudaryta darbo grupė gimnazijos 2021-2024 metų strateginiam planui parengti. Darbo grupės sudėtyje dirbo mokinių, mokinių tėvų, mokytojų atstovai. Sausio-kovo mėn. vyko 6 darbo grupės posėdžiai, atliktos bendruomenės (mokytojų, mokinių, tėvų apklausos). Parengtam strateginio plano projektui 2021-05-07 pritarta gimnazijoje taryboje (protokolas Nr. Z1-3-(1.6.)). Planui pritarta Vilniaus r. savivaldybės administracijos švietimo skyriaus vedėjo 2021-11-25 įsakymu Nr. A27(20)-135.  2021-11-26 gimnazijos 2021-2024 metų strateginis planas patvirtintas direktoriaus įsakymu Nr. V-56-(1.4.) ir paskelbtas įstaigos interneto svetainėje  [http://www.buivydziai.vilniausr.lm.lt](http://www.buivydziai.vilniausr.lm.lt ) |
| 1.2. Ugdymo(si) pagalbos, mokinio pažangos stebėjimo ir fiksavimo modelio įgyvendinimas. | Mokymosi pažangos ir stebėsenos ir fiksavimo įrankių išbandymas 4-8 klasėse, pasiekimų aplankų (portfolio) kaupimas ir analizavimas. Mokiniai nuolat reflektuoja asmeninę pažangą, numato tolesnius ugdymo(si) uždavinius, yra atsakingi už savo mokymąsi. Ugdymo kokybės rezultatai nesumažės lyginant su 2019-2020 m. m. pasiekimais. | Išbandyti mokymosi pažangos stebėsenos ir fiksavimo įrankiai 4-8 klasėse, sukurtos mokinių asmeniniai portfolio. Kaupiami ir analizuojami pasiekimų aplankalai. Pasiekta ne mažesnė kaip 2019-2020 m. m. ugdymo kokybė. | 100 proc. 4-8 klasių mokinių veda asmeninės pažangos aplankus (portfolio).  Paskirtas mokinių asmeninės pažangos stebėjimo koordinatorius. Mokiniai mokomi reflektuoti, padeda mokytojui planuoti tolimesnį darbą. Mokinių aplankalai kaupiami sistemingai, stebima ir analizuojama asmeninė pažanga, mokiniai įsitraukia į mokymosi pasiekimų į(si)vertinimą, pasiekimų rezultatų apmąstymą. Remiantis NŠA duomenimis, teiginiai „Per pamokas aš turiu galimybę pasirinkti įvairaus sudėtingumo užduotis“, „Pamokoje aš nebijau suklysti“, „Su manimi aptariamos mokymosi sėkmės“ pagerėjo. 80 proc. apklaustųjų mokinių teigia, kad mokytojai giria už pamokoje padarytą pažangą. Remiantis metinėmis pažangumo ataskaitomis bendras pažangumas - 100 proc., lyginant su 2019-2020 m. mokinių apsiekimų vidurkis pagerėjo 2 proc. |
| 1.3. Sudaryti sąlygas pedagoginių darbuotojų kryptingam kvalifikacijos tobulinimui ir mokymuisi ir inicijuoti pagalbos mokytojui „Kolega-kolegai“ teikimą. | Vykdomas kryptingas, orientuotas į gimnazijos strategines kryptis ir pokyčius kvalifikacijos tobulinimas. Mokytojai mokosi drauge ir vieni iš kitų. | Parengta 2021 metų kvalifikacijos kėlimo programa, jos įgyvendinimas aptartas metodinėje taryboje. 90 proc. mokytojų dalyvauja bent viename kvalifikacijos tobulinimo renginyje. Ne mažiau kaip 10 proc. mokytojų vykdo gerosios patirties sklaidą. 1 mokytojas siekia aukštesnės kvalifikacinės kategorijos. | Siekiant geriau patenkinti mokytojų kvalifikacijos tobulinimo poreikius, 2020 m. gruodžio mėn. atliktas mokytojų kvalifikacijos tobulinimo poreikių tyrimas. Atsižvelgiant į mokytojų kvalifikacijos tobulinimo poreikius bei gimnazijos veiklos tikslus ir uždavinius, numatytos mokytojų kvalifikacijos tobulinimo priemonės 2021 metams. Mokytojai įgijo papildomų kompetencijų šiuolaikinės pamokos vadybos ir skaitmeninių priemonių naudojimo temomis organizuotose seminaruose: „Šiuolaikiškos pamokos vadyba ir aktyvus visų bei kiekvieno mokinio mokymasis“, „Šiuolaikinė pamoka – efektyvi pamoka“ ir „Pamokų planavimas ir organizavimas naudojant skaitmenines priemones“. Atlikta kiekybinė ir kokybinė kvalifikacijos tobulinimo analizė: kursuose, seminaruose, konferencijose kvalifikaciją kėlė 91 proc.; kvalifikacijos tobulinimui mokytojai skyrė 1964 val.; vidutiniškai vienas mokytojas kvalifikaciją tobulino 93 val.  Plėtojant profesinį bendradarbiavimą, mokytojai dalijasi gerąją patirtimi įvairiomis formomis: konkursų, akcijų, mokinių darbų parodų organizavimas ir patirties apibendrinimas; atvirų veiklų (pamokų) organizavimas; integruotos pamokos; dalykinių savaičių organizavimas;  organizuoti 1 metodinės tarybos bei 4 metodinių grupių posėdžiai, stebėtos ir aptartos 26 pamokos, pravesta konferencija „Kolega-Kolegai“. |
| 1.4. Diegti Microsoft Office 365 paslaugų paketą, skirtą vidinės ir išorinės komunikacijos optimizavimui. | Visi mokytojai prisijungę prie sistemos, ja naudojasi išorinei ir vidinei komunikacijai. Mokytojai naudojasi One Note, One Drive, Outlook teikiamomis galimybėmis planuojant, organizuojant inovatyvias, integruotas pamokas/veiklas. | Įdiegta bendra mokyklos vardu registruota elektroninio pašto sistema. Visi mokytojai turi MS Office paskyrą. Mokiniai prijungti prie Microfsoft Teams sistemos ir apmokyti dirbti. | Įdiegta bendra mokyklos vardu registruota elektroninio pašto sistema – visi mokytojai, pagalbos specialistai, administracija pradėjo naudotis viena bendra elektroninio pašto sistema. Buvo laiku pasirengta ugdymo organizavimui nuotoliniu būdu Microsoft Teams platformoje. Organizuoti mokymai mokytojams ir pagalbos mokiniui specialistams Microsoft Teams naudojimo nuotolinio mokymo įgyvendinime pagrindams įgyti. Mokiniai klasių valandėlių ir informacinių technologijų pamokų metu buvo prisijungę prie sistemos ir apmokyti dirbti. Pasirinkta nuotolinio mokymo platforma užtikrino gimnazijos bendruomenės efektyvų bendravimą ir bendradarbiavimą. Patobulėjo mokytojų informacinių technologijų ir skaitmeninio raštingumo kompetencijos. Mokiniai įgijo patirties mokydamiesi savarankiškai, patobulino mokėjimo mokytis, laiko planavimo, problemų sprendimo kompetencijas. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Parengtas ir patvirtintas gimnazijos vidaus kontrolę apibrėžiantis dokumentas –Vilniaus r. Buivydžių Tadeušo Konvickio gimnazijos vidaus kontrolės politika (2021-02-24 įsakymas Nr. V-6-(1.4.)) | Aiškesnė ir apibrėžta vidaus kontrolės sistema pasitarnaus visos gimnazijos veiklos kokybės užtikrinimui. |
| 3.2. Inicijuotas ir koordinuotas tarptautinis mokyklų - partnerių projektas „Razem dla Edukacji“. | Projekto koncepcija - kitų šalių švietimo sistemoje veikiančių mokyklų bendradarbiavimas. Projekte dalyvavo 20 gimnazijos mokinių. Projekto vykdymo metu sudarytos galimybės susipažinti su Lenkijos mokyklos patirtimi, kultūra, išmokti bendradarbiauti ir bendrauti, pagilinti žinias apie Jono Pauliaus II ir Tadeušo Konvickio asmenybę. Projekto įgyvendintos veiklos: jaunimo mainų programa, filmo kūrimas, edukacija, mokomosios-pažintinės ekskursijos, sporto varžybos. |
| 3.3. Įrengta hibridinė nuotolinio ugdymo klasė. | Gimnazijos bendruomenei sudarytos sąlygos vesti kokybiškas nuotolines pamokas, daryti įrašus. |
| 3.4. Organizuotas naujų gimnazijos nuostatų rengimas. | Nauji gimnazijos nuostatai padės tikslingai atliepti pasikeitusius poreikius.  Pasirengimas mokyti mokinius nuotoliniu ugdymo proceso organizavimo būdu įteisintas Gimnazijos nuostatuose. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduočių neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Efektyvus pokyčių valdymas švietimo organizacijoje. |
| 7.2. Teisinių žinių. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Pasirengti atnaujintų bendrųjų ugdymo programų (toliau – BP) įgyvendinimui. | Pasirengta kokybiškam ugdymui pagal atnaujintas BU programas | Organizuota planinga mokytojų metodinė veikla, analizuojant ir aptariant atnaujintų BP projektus (ne mažiau kaip 5 posėdžiai, pasitarimai, diskusijos) iki 2022-12-01.  100 proc. mokytojų, kurie dirbs pagal atnaujintas BP, patobulino dalykines ir bendrąsias kompetencijas seminaruose, mokymuose pagal atnaujintų BP reikalavimus (iki 2022- 12-15). Parengtos rekomendacijos pedagogams, kuriose aptariami mokomųjų dalykų ilgalaikių planų rengimo, mokinių kompetencijų ugdymo kryptys, bei mokinių pažangos ir pasiekimų vertinimo ypatumai, iki 2022-12-23 |
| 8.2. Įtraukiojo ugdymo įgyvendinimas. | Inicijuoti Ugdymo įstaigos bendruomenės aktyvų dalyvavimą išorės organizuojamuose mokymuose/ seminaruose, nuolat tobulinti minkštąsias kompetencijas. Organizuoti švietimo pagalbos specialistų veiklos planų aptarimą, vykdyti mokytojų gerosios patirties sklaidą. | Gimnazijos bendruomenė 2022 m. dalyvaus 1-2 seminaruose Įtraukiojo ugdymo tema. Mokytojai tobulins minkštąsias kompetencijas lankydami individualius kursus/seminarus. Stiprinti Vaiko gerovės komisijos veiklą suteikiant metodinę pagalbą. Atnaujinti Pagalbos mokiniui specialistų SUP mokinių ugdymui reikalingas priemones. Pagalbos mokiniui specialistai teiks individualias konsultacijas mokytojams, organizuos 1-2 vidinius mokymus gerosios patirties sklaidai. |
| 8.3. Įgyvendinti projektą „Gerinti mokinių pasiekimus diegiant kokybės krepšelį“ (2020-2022 m.). | Projekto „Gerinti mokinių pasiekimus diegiant kokybės krepšelį“ 2022 m. numatytų veiklų įgyvendinimas | Kartu su NŠA paskirtu konsultantu parengtas ir įgyvendintas gimnazijos veiklos tobulinimo planas. Įsisavintos 2022 m. Kokybės krepšelio lėšos – 100 proc. Mokinių, padariusių individualią mokymosi pažangą, dalis – 80 proc.  Mokinių, kuriems nustatyti specialieji poreikiai, gaunančių pagalbą dalis – 100 proc.  2022 m. vasaris-kovas – dalyvavimas projekto : „Gerinti mokinių pasiekimus diegiant kokybės krepšelį“ konferencijoje.  Iki 2022 m. rugpjūčio mėn. pabaigos galutinis gerosios praktikos produktų pateikimas. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Finansinių, technologinių ir žmogiškųjų resursų nepakankamumas arba trūkumas. |
| 9.2. Aplinkybės, susijusios su ekstremalia situacija šalyje dėl COVID-19 paplitimo. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)